CELEX: 32021R1696
Language: bg
Date: 2021-09-21 00:00:00
Title: Регламент (ЕС) 2021/1696 на Съвета от 21 септември 2021 година за разширяване спрямо неучастващите държави членки на приложението на Регламент (ЕС) 2021/840 на Европейския парламент и на Съвета за създаване на програма за обмен, помощ и обучение за защита на еврото срещу фалшифициране за периода 2021—2027 г. („програма Перикъл IV“)

23.9.2021   
               
               
                  BG
               
               
                  Официален вестник на Европейския съюз
               
               
                  L 336/1
               
            
         РЕГЛАМЕНТ (ЕС) 2021/1696 НА СЪВЕТА
         от 21 септември 2021 година
         за разширяване спрямо неучастващите държави членки на приложението на Регламент (ЕС) 2021/840 на Европейския парламент и на Съвета за създаване на програма за обмен, помощ и обучение за защита на еврото срещу фалшифициране за периода 2021—2027 г. („програма Перикъл IV“)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 352 от него,
         като взе предвид предложението на Европейската комисия,
         след предаване на проекта на законодателния акт на националните парламенти,
         като взе предвид одобрението на Европейския парламент (1),
         в съответствие със специална законодателна процедура,
         като има предвид, че:
         
                     (1)
                  
                  
                     С Регламент (ЕС) 2021/840 на Европейския парламент и Съвета (2) се създава програма за обмен, помощ и обучение за защита на еврото срещу фалшифициране („програма Перикъл IV“), която се прилага в държавите членки в съответствие с Договорите. В член 139 от Договора за функционирането на Европейския съюз се предвижда, че мерките относно използването на еврото, посочени в член 133 от него, не се прилагат към държавите членки, които се ползват от дерогация.
                  
               
                     (2)
                  
                  
                     Същевременно обменът на информация и персонал, както и мерките за помощ и обучение, осъществявани по линия на програмата Перикъл IV, следва да бъдат еднакви в целия Съюз. Поради това следва да се предприемат необходимите мерки за гарантиране на същото равнище на защита на еврото в държавите членки, в които то не е официалната парична единица.
                  
               
                     (3)
                  
                  
                     За да се осигури приемственост при предоставянето на подкрепа в съответната област на политиката и да се даде възможност изпълнението на програмата Перикъл IV да започне от началото на многогодишната финансова рамка за периода 2021—2027 г., настоящият регламент следва да влезе в сила по спешност и да се прилага с обратно действие от 1 януари 2021 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложното поле на Регламент (ЕС) 2021/840 се разширява спрямо държавите членки, различни от участващите държави членки по смисъла на член 1, буква а) от Регламент (ЕО) № 974/98 на Съвета (3).
            Образувания от тези държави членки се считат за допустими за финансиране, когато те са компетентни органи по смисъла на член 9 от Регламент (ЕС) 2021/840.
         
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
            Той се прилага от 1 януари 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 септември 2021 година.
            
               
                  За Съвета
               
               
                  Председател
               
               G. DOVŽAN
            
         
         
            (1)  Одобрение от 18 май 2021 г. (все още непубликувано в Официален вестник).
         
            (2)  Регламент (ЕС) 2021/840 на Европейския парламент и на Съвета от 20 май 2021 г. за създаване на програма за обмен, помощ и обучение за защита на еврото срещу фалшифициране за периода 2021—2027 г. и за отмяна на Регламент (ЕС) № 331/2014 („програма Перикъл IV“) (ОВ L 186, 27.5.2021 г., стр. 1).
         
            (3)  Регламент (ЕО) № 974/98 на Съвета от 3 май 1998 г. относно въвеждането на еврото (OВ L 139, 11.5.1998 г., стp. 1).